|  |  |  |  |
| --- | --- | --- | --- |
| **Saksframlegg** |  | |  |
|  |  | |
|  |  | |
|  |  |  | |

**Saksgang:**

|  |  |
| --- | --- |
| **Styre** | **Møtedato** |
| Styret Helsetjenestens driftsorganisasjon for nødnett HF | 27.09.2023 |

**SAK 38-2023**

**Beslutningssak – Virksomhetsrapport per august**

***Forslag til vedtak:***

1. Styret tar virksomhetsrapport per august til etterretning

Gjøvik, 20. september 2023

Lars Erik Tandsæther

Administrerende direktør

# Administrerende direktørs anbefaling

Administrerende direktør anbefaler at

* Styret tar virksomhetsrapporten til etterretning

# Oppsummering og vurdering

Administrerende direktør mener virksomhetsrapporten viser god fremdrift på leveransene i henhold til oppdraget og stabile tjenesteleveranser i henhold til inngåtte tjenesteavtaler.

HDO rapporterte i tertialrapport 2 en prognose litt over budsjett. Etter innsending av tertialrapporten til eierne er foretaket gjort oppmerksom på vedtak i AD sak 99-2023 RNB om justert deflator for de felleseide selskapene på 1,3%. Det tilsvarer 3,3 MNOK for HDO og påvirker årets prognose tilsvarende.

Foretaket rapporterer AML brudd for måneden som er over våre målsettinger. Rapporten viser at bakgrunnen for bruddene i hovedsak er relatert til feilsituasjoner utenfor normal arbeidstid, sikkerhetspatching og usikkerhetsanalyse for KAK. Tiltak er identifisert og vil følges opp jf. rapporten.

HDOs tre nasjonale prosjekter (KAK, Medielogg og nytt nødnett) medfører at noen arbeidsoppgaver fordeles på færre ansatte som i noen tilfeller kan gi AML brudd. HDO jobber med å implementere ny organisasjonsmodell, gjennomfører rekrutteringer og forbedringsprosesser, men effekter vil ta tid å hente ut.

I Oppdragsdokument 2023 for HDO tydeliggjør eierne at de vil komme tilbake med en presisering av HDOs oppdrag etter vedtak om forprosjekt for nytt nødnett. HDO har derfor i dette styreseminaret temasak om nytt nødnett, i tillegg til innspill til oppdragsdokument 2024 for å avklare HDOs oppdrag innenfor nytt nødnett.

HDO opplever en manglende tydelighet og forutsigbarhet på hva HDO og helse skal bidra med i forprosjekt for nytt nødnett ledet av DSB. Avdelingsdirektør Eline Paxal er derfor invitert til å informere om disse områdene til styret i styreseminaret.

Vedlegg:

* Vedlegg 1 sak 38-2023 Virksomhetsrapport per august